CELEX: 62018CN0185
Language: mt
Date: 2018-03-09 00:00:00
Title: Kawża C-185/18: Talba għal deċiżjoni preliminari mressqa mit-Tribunal Supremo (Spanja) fid-9 ta’ Marzu 2018 – Oro Efectivo S.L. vs Diputación Foral de Bizkaia

28.5.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 182/13
            
         Talba għal deċiżjoni preliminari mressqa mit-Tribunal Supremo (Spanja) fid-9 ta’ Marzu 2018 – Oro Efectivo S.L. vs Diputación Foral de Bizkaia
   (Kawża C-185/18)
   (2018/C 182/16)
   Lingwa tal-kawża: l-Ispanjol
   
      Qorti tar-rinviju
   
   Tribunal Supremo
   
      Partijiet fil-kawża prinċipali
   
   
      Rikorrenti: Oro Efectivo S.L.
   
      Konvenut: Diputación Foral de Bizkaia
   
      Domanda preliminari
   
   Id-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1), u l-prinċipju ta’ newtralità fiskali li jirriżulta minn din id-direttiva, kif ukoll il-ġurisprudenza tal-Qorti tal-Ġustizzja tal-Unjoni Ewropea li tinterpretaha, jipprekludu leġiżlazzjoni nazzjonali li tipprevedi li Stat Membru jista’ jeżiġi l-ħlas ta’ taxxa indiretta separata mit-taxxa fuq il-valur miżjud (VAT) mingħand imprenditur jew mingħand professjonist għax-xiri mingħand persuna privata ta’ proprjetà mobbli (speċifikament, deheb, fidda u ġojjellerija) meta:
   
               1)
            
            
               l-oġġett mixtri ser jintuża, permezz tal-ipproċessar u tat-trasferiment ulterjuri tiegħu, għall-attività ekonomika nnifisha tal-imsemmi imprenditur.
            
         
               2)
            
            
               fil-kuntest tal-introduzzjoni mill-ġdid fil-kummerċ tal-oġġett mixtri, ser jitwettqu tranżazzjonijiet suġġetti għall-VAT, u meta
            
         
               3)
            
            
               il-leġiżlazzjoni applikabbli f’dan l-istess Stat ma tippermettix li l-imprenditur jew il-professjonist jnaqqas, fil-kuntest ta’ dawn it-tranżazzjonijiet, l-ammont imħallas abbażi ta’ din it-taxxa fil-kuntest tal-ewwel waħda mill-imsemmija xirjiet?
            
         
      (1)  ĠU 2006 L 347, p. 1.